**KLAIPĖDOS MIESTO SAVIVALDYBĖS**

**SMULKIOJO IR VIDUTINIO VERSLO PLĖTROS PROGRAMOS (Nr. 04) APRAŠYMAS**

|  |  |
| --- | --- |
| **Biudžetiniai metai** | 2019-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | **Smulkiojo ir vidutinio verslo plėtros programa** | **Kodas** | **04** |
| **Ilgalaikis prioritetas (pagal 2013–2020 KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Skatinti Klaipėdos miesto gyventojų verslumą  | **Kodas** | **01** |
| **Tikslo įgyvendinimo aprašymas:** Smulkusis ir vidutinis verslas (toliau – SVV) yra vienas pagrindinių ekonomikos variklių. Valstybės parama SVV yra būtina ir labai reikšminga būtiniausiems gebėjimams, kompetencĳoms bei motyvacĳoms užtikrinti, naujam bei esamam verslui išlaikyti. Lietuvoje SVV subjektus bei jiems taikomas valstybės pagalbos formas reglamentuoja Lietuvos Respublikos smulkiojo ir vidutinio verslo plėtros įstatymas.**01 uždavinys. Kurti kokybišką ir efektyvią paramos smulkiajam ir vidutiniam verslui sistemą.***Smulkiojo ir vidutinio verslo sistemos skatinimas.**Priemonių, gerinančių smulkiojo ir vidutinio verslo sąlygas Klaipėdos mieste, įgyvendinimas.* Siekiant sudaryti palankias sąlygas plėtoti ir pradėti verslą naujai įsteigtoms SVV įmonėms, planuojama parengti tvarkos aprašą, kuriame būtų numatyta kompensuoti naujai besikuriantiems SVV subjektams iki 50 proc. steigimo išlaidų (notarų paslaugoms, pavadinimo laikinam registravimui bei juridinio asmens įregistravimui VĮ Registrų centre), kompensuoti SVV subjektams investicinių projektų ar verslo planų rengimo išlaidas, iš dalies finansuoti SVV įmonių įrangos ir technikos įsigijimą, interneto svetainių sukūrimą ir administravimą, išradimų patentavimą, dizaino užregistravimą nacionaliniu mastu. Savivaldybės tarybai patvirtinus minėtą aprašą, SVV subjektai galėtų teikti paraiškas anksčiau išvardytų priemonių finansavimui gauti.*Viešųjų paslaugų smulkiojo ir vidutinio verslo subjektams teikimas verslo inkubatoriuje.* Siekiant sudaryti palankias sąlygas verslo startui ir plėtrai, verslo inkubatoriuje SVV subjektams bus teikiamos viešosios paslaugos, tokios kaip informavimo, konsultavimo, mokymo ir kvalifikacijos kėlimo, metodinės, įrangos ir technikos nuomos bei kt. Verslo inkubatoriuje SVV subjektams bus suteikiama galimybė bendradarbystės erdvėje, atskirose erdvėse, daugiafunkcėse bendro naudojimo erdvėse lengvatinėmis sąlygomis vystyti verslą, pristatyti veiklos rezultatus. Įvertinant poreikį, tikimasi verslo inkubatoriuje per metus išlaikyti apie 40 SVV subjektų.*Verslo projektų, reprezentuojančių Klaipėdos miestą, dalinis finansavimas.* Siekiant vystyti bendradarbiavimą tarp skirtingų sektorių (savivaldos, verslo, akademinės bendruomenės, NVO sektoriaus ir kt.) planuojama parengti tvarkos aprašą, kuriame būtų numatyta galimybė verslo subjektams teikti paraiškas dėl Klaipėdos miestą reprezentuojančių projektų, kaip pvz., senamiesčio įveiklinimo programa ne sezono metu, Klaipėdos kulinarinio paveldo dienos ir pan., vykdymo. Planuojama per metus finansuoti 3–5 verslo projektus.*Klaipėdos miesto prekybos ir paslaugų teikimo viešosiose vietose galimybių studijos parengimas.* 2020 m. planuojama parengti galimybių studiją, kuriostikslas – įvertinti prekybos ir paslaugų teikimo Klaipėdos miesto viešosiose vietose esamą padėtį, priimtus teisės aktus, nustatyti įvairiomis prizmėmis paslaugų teikimo tobulinimą, laikinųjų statinių išdėstymą ir vizualizaciją, įvertinti verslo užimtumą, kitų šalių miestų gerąją praktiką šioje srityje ir galimybę pritaikyti Klaipėdos mieste. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2018 (faktas) | 2019  | 2020  | 2021  |
| Verslumo lygis (veikiančių SVV subjektų skaičius, tenkantis tūkstančiui gyventojų), SVV –5437, gyventojai – 149860 (2017‑12-31 duomenys) | Investicijų ir ekonomikos departamentas | 36,28 | 37 | 38 | 39 |
| Išduotų individualios veiklos verslo liudijimų skaičius (gyventojai, įsigiję verslo liudijimus su lengvata ir gyventojai, kuriems lengvata nebuvo taikoma), vnt. (2018‑11‑15 VMI duomenys) | Investicijų ir ekonomikos departamentas | 7298 (5725 ir 1573 su lengvata) | 7500 | 7500 | 7500 |
| **Programos tikslas** | Pritraukti į Klaipėdos miestą vietos ir užsienio investicijų | **Kodas** | **02** |
| **01 uždavinys. Formuoti verslui ir investicijoms patrauklų miesto įvaizdį.***Miesto rinkodaros priemonių vykdymas.* *Klaipėdos regiono oro uosto rinkodaros priemonių rėmimas*. Priemonė įgyvendinama vadovaujantis atitinkamais Klaipėdos miesto savivaldybės tarybos sprendimais (2016-03-31 sprendimu Nr. T2-72 ir 2018-06-28 sprendimu Nr. T2-151), kuriais yra pritarta atitinkamoms Klaipėdos regiono pasiekiamumo ir žinomumo didinimo 2016–2018 metų ir 2019–2021 metų programoms ir jungtinės veiklos sutartims dėl programos „Klaipėdos regiono pasiekiamumo didinimas“ įgyvendinimo. Programos yra tęstinės ir jomis siekiama užtikrinti Klaipėdos regiono pasiekiamumą, didinant esamus ir naujus skrydžius Palangos oro uoste, vykdyti rinkodaros priemones, siekiant didinti Klaipėdos regiono žinomumą ir atvykstamąjį turizmą. Klaipėdos regiono pasiekiamumo didinimas yra vienas svarbiausių regiono turizmo bei verslo plėtros veiksnių, nes žmonės, norintys investuoti į verslą ar pakeliauti kaip turistai, pirmiausia renkasi tas vietoves, į kurias patogu ir greita atvykti. Dėl to kartu su kitomis Klaipėdos regiono (Klaipėdos r., Kretingos r., Palangos m., Skuodo r. ir Šilutės r.) savivaldybėmis siekiama pritraukti naujų skrydžių į Palangos oro uostą.*Miesto ekonominės plėtros galimybių pristatymas.* Miesto rinkodara yra sudėtingas priemonių kompleksas, apimantis komunikavimo priemones, kaip pvz., videofilmų, leidinių, reklamų sukūrimą ir platinimą interneto portaluose ir žiniasklaidos priemonėse. 2019–2021 m. interneto portaluose bus siekiama formuoti Klaipėdos – perspektyvaus investuoti ir vystyti verslą miesto įvaizdį. Tuo tikslu bus kuriamos ir viešinamos publikacijos, vaizdo reportažai, fotogalerijos, vaizdo transliacijos ir reklaminiai skydeliai, susiję su Klaipėdos miesto ekonominės plėtros strategijos įgyvendinimu šalies interneto naujienų portaluose, socialinėse paskyrose, radijo eteryje ir kt. visuomenės informavimo medijose. Taip pat bus siekiama įgyvendinti ir kitus šiuolaikiškus komunikacijos priemonių paketus, kurie atskleistų Klaipėdą kaip galimybių miestą. Lygiagrečiai visos naujienos, susijusios su Klaipėdos m. ekonominės plėtros įgyvendinimu, bus nuolat atnaujinamos interneto svetainėse www.kaipedaid.lt ir www.klaipeda.lt.*Investicijų pritraukimo skatinimas.* *Klaipėdos ekonominės plėtros strategijos valdymo užtikrinimas.* Klaipėdos miesto savivaldybės tarybos 2018 m. balandžio 26 d. sprendimu Nr. T2-86 buvo patvirtinti Klaipėdos miesto ekonominės plėtros strategija ir įgyvendinimo veiksmų planas iki 2030 metų. Veiksmų plane detalizuojami miesto ekonominės plėtros strateginių krypčių – augimo sričių ir horizontalių prioritetų – tikslai, uždaviniai, priemonės bei lėšos jiems pasiekti ir rodikliai. Tarp strategijos partnerių buvo pasirašyta bendradarbiavimo sutartis, kuriai pritarė Klaipėdos miesto savivaldybės taryba 2018-06-28 sprendimu Nr. T2-122. Sutartyje numatyta, kad siekiant įgyvendinti parengtą strategiją būtina tinkamai užtikrinti parengtos strategijos valdymo ir koordinavimo procesus. 2019–2021 m. planuojama įsigyti Klaipėdos ekonominės plėtros strategijos įgyvendinimo administravimo paslaugą bei suformuoti efektyviai veikiančią struktūrą minėto dokumento sprendiniams įgyvendinti. Reikia sukurti potencialių investuotojų paieškos, pritraukimo ir konsultavimo sistemą bei užtikrinti jos nuolatinį veikimą. Sistema galės būti sukurta ir išlaikyta tik tęsiant bendradarbiavimą su strategijos partneriais – profesinėmis ir aukštosiomis mokyklomis, Klaipėdos pramonininkų asociacija, Klaipėdos prekybos, pramonės ir amatų rūmais, VĮ Klaipėdos valstybinio jūrų uosto direkcija, UAB Klaipėdos laisvosios ekonominės zonos valdymo bendrove. Vieno langelio principu bus teikiama informacija apie miesto infrastruktūrą, darbo jėgos pasiūlą, teisinę, administracinę ir kitą aplinką ketinantiems investuoti ir kurti verslą subjektams bei atvykstantiems dirbti ir gyventi į Klaipėdą. *Investuoti skatinančių priemonių vykdymas.* Miestų konkurencija dėl investicijų pritraukimo nuolat auga. Investicijų pritraukimas reiškia didžiulį stimulą miesto ekonominei plėtrai, nes kuriamos naujos darbo vietos, diegiamos šiuolaikinės technologijos, auga gyventojų pajamos, atsiranda galimybių augti aptarnaujantiems verslams. Siekdama pritraukti šalies ir užsienio investicijų į Klaipėdą, miestas bus pristatomas tarptautiniuose renginiuose, palaikomi bei užmezgami ryšiai su potencialiais miesto partneriais bei investuotojais, tuo tikslu planuojama parengti ir išplatinti leidinį (1000 egz. tiražu), organizuoti iki 3 užsienio žurnalistų vizitų į Klaipėdą.*Nacionalinių ir tarptautinių projektų, gerinančių investicinę aplinką Klaipėdos mieste, bendrasis finansavimas.* Siekiant vystyti Klaipėdos ekonominės plėtros strategijoje iki 2030 numatytas prioritetines kryptis, 2019 metais planuojama parengti tvarkos aprašą, kuriame būtų numatyta galimybė skatinti verslo, viešojo, akademinio, NVO ir kitų sektorių subjektų dalyvavimą nacionaliniuose ir tarptautiniuose projektuose, susijusiuose būtent su prioritetinėmis kryptimis, ir kurių projekto apimtis – ne mažiau kaip 100 tūkst. Eur. Vadovaujantis nacionalinių ir tarptautinių projektų bendrojo finansavimo praktika, norintys teikti paraiškas prie projekto privalo prisidėti ne mažiau kaip 10 proc. nuosavomis arba kitomis lėšomis. Patvirtinus tvarkos aprašą, Klaipėdos miesto savivaldybė nuo 2020 metų planuotų kompensuoti nuosavų lėšų prie tokių projektų prisidėjimą 3 pareiškėjams.  |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2018 | 2019 | 2020 | 2021 |
| Įmonių kapitalo investicijos (CAPEX), mln. Eur | Investicijų ir ekonomikos departamentas | 88 | 40 | 40 | 20 |
| Sukurta naujų darbo vietų, skaičius | 800 | 500 | 500 | 400 |
| **Galimi programos vykdymo ir finansavimo variantai:**Klaipėdos miesto savivaldybės biudžetas, Europos Sąjungos paramos lėšos, kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.1.1 uždavinys. Skatinti verslumą.3.1.2 uždavinys. Sudaryti sąlygas pramonės ir kitų verslų plėtrai.3.1.3 uždavinys. Plėtoti savivaldos, mokslo ir verslo subjektų partnerystę.3.1.4 uždavinys. Skatinti investicijų pritraukimą. |

Priedas – 2019–2021 m. Klaipėdos miesto savivaldybės smulkiojo ir vidutinio verslo plėtros(Nr. 04) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_